Seba yadkerdişê serrgêra 150. ya Enternasyonel Antî-Otorîterî ya ke 1872 de amebî ronayene, welatanê cîyayan ra 5 hezar kesî 19-23yê temmuze de koyanê Jura yê Swîsre de kom bîyî.
Kombîyayîş de tewr tay 300 çalakîyî ameyî kerdene. Aktîvîteyan de ame armanckerdene ke anarşîstî seba parekerdişê kolektîfî bêrê yewca, tecrubeyanê xo vila bikerê û paştdayîşê enternasyonelî geş bikerê.
Kovara Lêgerîn, Tora Piştevaniya Fransî Serhildan, CDK-S û Akademiya Modernîteya Demokratîke seba afernayîşê perspektîfanê hemparan beşdarê kombîyayîşî bîyî. Kombîyayîş de bi temaya têgêrayîşê azadîye yê Kurdîstanî û paradîgmaya modernîteya demokratîke ya Rayberê Şarê Kurdî Abdullah Ocalanî standêk ame akerdene.
Ciwananê Enternasyonalîstan ê Apogîran aktîvîteyan de rojdemê Kurdîstanî nîqaş kerdî.
Bi organîzasyonê ciwananê enternasyonalîstan nêzdîyê se ciwananê xerîban rayraşîyayîşê serrgêra Peymana Lozanî de cagirewt. Ciwanan tîya de pankarta 'Defend Kurdistan' akerde.
